**Mór Városi Önkormányzat Képviselő-testületének**

**250/2020. (X.28.) határozata**

**a Mór Mikrokörzeti Szociális Intézményi Társulás társulási megállapodása módosításáról**

I. Mór Városi Önkormányzat Képviselő-testülete a Mór Mikrokörzeti Szociális Intézményi Társulás Társulási Megállapodását a Magyarország helyi önkormányzatairól szóló 2011. évi CLXXXIX. törvény 88. § (2) bekezdésében foglaltak alapján 2021. január 1-jei hatállyal az alábbiak szerint módosítja, mely a XI. számú módosítás:

1. A Társulási Megállapodás I. fejezet 3. pontja helyébe a következő szövegrész lép:

*„****3.******Társulás tagjainak neve, székhelye, képviselői:***

* ***Mór Városi Önkormányzat Képviselő-testülete***

*8060 Mór, Szent István tér 6.*

*Képviselője: Fenyves Péter polgármester*

* ***Fehérvárcsurgó Községi Önkormányzat Képviselő-testülete***

*8052 Fehérvárcsurgó, Petőfi Sándor utca 22.*

*Képviselője: Temesvári Krisztián polgármester*

***2012. január 1-jei hatállyal:***

* ***Magyaralmás Község Önkormányzata Képviselő-testülete***

*8071 Magyaralmás, Fő utca 31.*

*Képviselője: Pap Tibor polgármester*

* ***Kincsesbánya Község Önkormányzata Képviselő-testülete***

*8044 Kincsesbánya, Kincsesi utca 39.*

*Képviselője: Murányi Marianna polgármester*

* ***Isztimér Község Önkormányzata Képviselő-testülete***

*8045 Isztimér, Köztársaság út 77.*

*Képviselője: Gömbösné Rostaházi Judit polgármester*

***2021. január 1-jei hatállyal:***

* ***Söréd Község Önkormányzata Képviselő-testülete***

*8072 Söréd, Rákóczi Ferenc utca 59.*

*Képviselője: Végh Rudolf polgármester*

***3.1.*** *A társuláshoz tartozó települések lakosságszáma:*

|  |  |  |
| --- | --- | --- |
| *Település* | *lakosságszám 2014. január 1-jén (fő)* | *lakosságszám 2019. január 1-jén (fő)* |
| *Mór*  | *14631* | *14045* |
| *Fehérvárcsurgó*  | *2015* | *2048* |
| *Magyaralmás* | *1563* | *1601* |
| *Kincsesbánya* | *1566* | *1528* |
| *Isztimér* | *951* | *911* |
| *Söréd* | *-* | *533* |
| *Összlakosságszám:* | *20726* | *20666* |

„

2. A Társulási Megállapodás III. fejezet 1.1.1. pontja helyébe a következő szövegrész lép:

*„1.1.1. A társult önkormányzatok közigazgatási területe, mint ellátási terület lakosságára kiterjedően – Mór Városi Önkormányzat, Fehérvárcsurgó Községi Önkormányzat**, Kincsesbánya Község Önkormányzata és Magyaralmás Község Önkormányzata, mint feladatellátásra kötelezett települések közös fenntartásával - az Intézmény a Család- és gyermekjóléti Szolgálat intézményegységen belül ellátja a Gyvt. 39. §-ában és 40. §-ában nevesített gyermekjóléti szolgáltatási feladatokat, illetve az Szt. 64. § (4) bekezdésében nevesített családsegítési feladatokat. A Gyvt. 94. § (2a) bekezdése szerint a közös önkormányzati hivatal székhelye szerinti települési önkormányzat által működtetett gyermekjóléti szolgálat ellátási területe a közös önkormányzati hivatalhoz tartozó települések lakosságára terjed ki.”*

3. A Társulási Megállapodás III. fejezet 1.1.3. pontja helyébe a következő rendelkezés lép:

*„1.1.3. Mór Városi Önkormányzat, Magyaralmás Község Önkormányzata, Kincsesbánya Község Önkormányzata és Isztimér Község Önkormányzata közigazgatási területe, mint ellátási terület lakosságára kiterjedően – a társult települések közös fenntartásával - az Intézmény ellátja az Szt. 62. §-ban nevesített étkeztetés szociális alapszolgáltatási feladatot.”*

4. A Társulási Megállapodás III. fejezete az alábbi 1.1.3/A. ponttal egészül ki:

*„1.1.3/A. Mór Városi Önkormányzat, Magyaralmás Község Önkormányzata, Kincsesbánya Község Önkormányzata, Isztimér Község Önkormányzata és Söréd Község Önkormányzata közigazgatási területe, mint ellátási terület lakosságára kiterjedően – a társult települések közös fenntartásával - az Intézmény ellátja az Szt. 63. §-ban nevesített házi segítségnyújtás szociális alapszolgáltatási feladatot.”*

5. A Társulási Megállapodás III. fejezet 1.2. pontjában szereplő táblázat helyébe az alábbi táblázat lép:

„

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1.2.1. | 041233 | Hosszabb időtartamú közfoglalkoztatás |
| 1.2.2. | 102031 | Idősek nappali ellátása |
| 1.2.3. | 102032 | Demens betegek nappali ellátása |
| 1.2.4. | 104012 | Gyermekek átmeneti ellátása |
| 1.2.5. | 104042 | Család és gyermekjóléti szolgáltatások |
| 1.2.6. | 104043 | Család és gyermekjóléti központ |
| 1.2.7. | 107051 | Szociális étkeztetés szociális konyhán |
| 1.2.8. | 107052 | Házi segítségnyújtás |

 „

6. A Társulási Megállapodás V. fejezet 1.4. pontjában ”A fehérvárcsurgói 468 hrsz-ú, ténylegesen 8052 Fehérvárcsurgó, Petőfi S. u. 22. sz. alatt fekvő ingatlanban” szövegrész helyébe „A fehérvárcsurgói 467/1 hrsz-ú, ténylegesen 8052 Fehérvárcsurgó, Petőfi S. u. 24/A. sz. alatt fekvő ingatlanban” szövegrész lép.

7. A Társulási Megállapodás V. fejezet 1.9. pontja helyébe a következő rendelkezés lép:

„1.9. A magyaralmási 267/11 hrsz-ú, ténylegesen 8071 Magyaralmás, Iskola u. 9. sz. alatt fekvő ingatlan, – ahol a családsegítés és gyermekjóléti szolgáltatás, valamint a házi segítségnyújtás történik –, a benne lévő berendezésekkel, felszerelésekkel, ingóságokkal együtt Magyaralmás Község Önkormányzata kizárólagos tulajdonában áll.”

8. A Társulási Megállapodás V. fejezet 1.10. pontja helyébe a következő rendelkezés lép:

„1.10. A kincsesbányai 96/9 hrsz-ú, ténylegesen 8044 Kincsesbánya, Kincsesi út 39. sz. alatt fekvő ingatlan, – mely a családsegítés és gyermekjóléti szolgáltatás, valamint a házi segítségnyújtás helyszínét biztosítja –a benne lévő berendezésekkel, felszerelésekkel, ingóságokkal együtt Kincsesbánya Község Önkormányzata kizárólagos tulajdonában áll.”

9. A Társulási Megállapodás V. fejezet 1.11. pontja helyébe a következő rendelkezés lép:

„1.11. Az isztiméri 297/1 hrsz-ú, ténylegesen 8045 Isztimér, Köztársaság u. 77. sz. alatt fekvő ingatlan, – mely szintén a családsegítés és gyermekjóléti szolgáltatás, valamint a házi segítségnyújtás helyben történő biztosítására szolgál –, a benne lévő berendezésekkel, felszerelésekkel, ingóságokkal együtt Isztimér Község Önkormányzata kizárólagos tulajdonában áll.”

10. A Társulási Megállapodás V. fejezete az alábbi 1.11/A. ponttal egészül ki:

*„1.11/A. A sörédi 210/1 hrsz-ú, ténylegesen 8072 Söréd, Rákóczi Ferenc utca 59. sz. alatt fekvő ingatlan, – mely a családsegítés és gyermekjóléti szolgáltatás, valamint a házi segítségnyújtás helyben történő biztosítására szolgál –, a benne lévő berendezésekkel, felszerelésekkel, ingóságokkal együtt Söréd Község Önkormányzata kizárólagos tulajdonában áll.”*

11. A Társulási Megállapodás V. fejezet 3. pontjában az „1.1.-1.11.” szövegrész helyébe az „1.1.-1.11/A.” szövegrész lép.

12. A Társulási Megállapodás VII/B. fejezet 1.8. pontjában a „3 tagja” szövegrész helyébe a „4 tagja” szövegrész lép.

13. A Társulási Megállapodás VII/B. fejezet 1.10. pontja helyébe a következő rendelkezés lép:

*„1.10. A javaslat elfogadásához – az 1.11. pontban foglaltak kivételével - legalább annyi tag igen szavazata szükséges, amely meghaladja a jelen lévő tagok szavazatainak több mint a felét, melynek hiányában a Társulási Tanács a javaslatot elutasítja.”*

14. A Társulási Megállapodás VII/B. fejezet 1.11. pontjában „A minősített többséghez legalább 3” szövegrész helyébe „A minősített többséghez legalább 4” szövegrész lép.

15. A Társulási Megállapodás VIII. fejezet 1. pontjában a „Székesfehérvári Közigazgatási és Munkaügyi Bíróság” szövegrész helyébe a „Veszprémi Törvényszék” szöveg lép.

16. A Társulási Megállapodás VIII. fejezete az alábbi 13. ponttal egészül ki:

***„13. A Társulási Megállapodás XI. számú módosítását – mely 2021. január 1-jén lép hatályba – a képviselő-testületek az alábbi határozataikkal hagyták jóvá:***

*Mór Városi Önkormányzat Képviselő-testülete …/2020. (….) határozata*

*Fehérvárcsurgó Községi Önkormányzat Képviselő-testülete …/2020. (….) határozata*

*Magyaralmás Község Önkormányzat Képviselő-testülete …/2020. (….) határozata*

*Kincsesbánya Község Önkormányzata Képviselő-testülete …/2020. (….) határozata*

*Isztimér Községi Önkormányzat Képviselő-testülete …/2020. (….) határozata*

*Söréd Község Önkormányzata Képviselő-testülete …/2020.(…..) határozata”*

17. A Társulási Megállapodás VIII. pontja új 13. pontját követő mondatában a „**X. számú**” szövegrész helyébe a „**XI. számú**” szöveg lép.

II. A Képviselő-testület a Társulási Megállapodást az I. pontban foglalt módosítással az előterjesztés 1. számú mellékletében foglaltak szerint egységes szerkezetbe foglalja.

III. A Képviselő-testület felhatalmazza a polgármestert a Mór Mikrokörzeti Szociális Intézményi Társulás – a jelen határozatban rögzítetteknek megfelelő – módosításokkal egységes szerkezetbe foglalt Társulási Megállapodásának aláírására.

IV. A Képviselő-testület felkéri a Polgármestert, mint a Társulási Tanács elnökét, hogy a Mór Mikrokörzeti Szociális Intézményi Társulás egységes szerkezetbe foglalt Társulási Megállapodását a változások törzskönyvi nyilvántartásban történő átvezetése érdekében a Magyar Államkincstár Fejér Megyei Igazgatósága részére küldje meg.

Határidő: utolsó képviselő-testületi döntést követő 15 nap

Felelős: polgármester (Önkormányzati Iroda)

 Fenyves Péter Dr. Taba Nikoletta

 polgármester aljegyző